Врз основа на член 91, став 3 од Законот за животната средина („Сл. весник на РМ“ бр. 53/05, 81/05, 24/07, 159/08, 83/09, 48/10, 124/10, 51/11, 123/12, 93/13, 187/13, 42/14, 44/15, 129/15 и 39/16) изготвен е

**ЗАПИСНИК ОД ОДРЖАНА ЈАВНА РАСПРАВА**

**ЗА**

**СТУДИЈА ЗА ОЦЕНКА НА ВЛИЈАНИЕ ВРЗ ЖИВОТНАТА СРЕДИНА ЗА ПЕЛАГОНИСКИ РЕГИОН ЗА ПРОЕКТОТ: „ПОДГОТОВКА НА ПОТРЕБНИ ДОКУМЕНТИ ЗА ВОСПОСТАВУВАЊЕ НА ИНТЕГРИРАН И ФИНАНСИСКИ САМО ОДРЖЛИВ СИСТЕМ ЗА УПРАВУВАЊЕ СО ОТПАД ВО ПЕЛАГОНИСКИ, ЈУГОЗАПАДЕН, ВАРДАРСКИ И СКОПСКИ РЕГИОН “**

Јавната расправа се одржа на ден 26 јули 2017 (среда) во просториите на **ОУ „Никола Карев“ во Општина Крушево** со почеток во 10 часот. Од Министерството за животна средина и просторно планирање беа присутни г-н Александар Петковски, г-ѓа Ана Каранфилова Мазневска, г-ѓа Дејана Тодоровска и г-ѓа Злата Трпевска. Од страна на изготвувачот на студијата за оцена на влијанијата врз животната средина беа присутни г-н Кристос Цомпанидис, Г-ѓа Елени Иеремиади , г-ца Кристина Петровска и г-ѓа Анета Китевска. Расправата ја водеше г-ѓа Дејана Тодоровска со следниот дневен ред:

* Претставување на причината за одржување на јавната расправа и дотогаш реализираните чекори во ОВЖС постапката;
* Претставување на учесниците;
* Презентација на Студијата за оценка на влијанија врз животната средина
* Дискусија по однос на Студијата за ОВЖС;
* Затварање на јавната расправа.

Откако г-ѓа Дејана Тодоровска ја објасни потребата од одржување на оваа јавна расправа како и потребата од спроведување на ваквата активност и ги претстави сите учесници, му даде збор на г-н Кристос Цомпанидис да ја претстави Студијата.

Презентацијата ја започна г-н Кристос Цомпанидис, додека делот со влијанијата, мерките за ублажување и програмата за мониторинг беше презентиран од страна на г-ѓа Елени Иеремиади. По завршување на презентацијата, г-ѓа Дејана Тодоровска ја отвори дискусијата по предметната Студија.

**Прашање: Пецо Вајгалески, Директор на ЈКП Долнени**

Директорот ја поздрави добро завршената работа од страна на МЖСПП и Енвироплан и се надева дека и практичната примена ќе биде со иста брзина како што е изработката на проектните документи. Како претставник на претпријатие кое треба практично да ја применува оваа работа смета дека ЈКП нема да може да го пренесува отпадот во ПС Крушево. Прво до 2007 ЈКП сметот го носеше до депонијата Мегленци која е 25 км оддалечена од Демир Хисар и е на иста н.м од 630 м. Согласно предлогот тие треба да го носат отпадот на лево од Демир Хисар на 25км на н.в од 900м. на конфигурациаја на терен кој не е достапен 12 месеци во годината односно 3-4 месеци тие патишта не се достапни, па истиот отпад еднаш пренесен 25 км до Крушево да го враќаат 50км во Мегленци. Ова од практична примена е нереално. Поради тоа како и од причина што нема доволно количини отпад, смета дека најдобро и единствено решение е сметот од Демир Хисар да се носи директно до самата депонија во Мегленци бидејќи се работи за иста километража колку што има до Могила. Предлага да се изврши исправка и сметот да се носи директно во депонијата.

**Одговор: Кристос Цомпанидис**

Истакана дека на почетокот објаснил со која цел е организиран овој настан – тоа се консултации, добивање коментари врз основа на кои би можеле да го унапредиме нашиот проект. За трансфер на отпадот директно од Демир Хисар или преку вашата претоварна станица до централната постројка за управување со отпад – тоа е нешто што е предвидено за секоја општина, а за Вашата општина не беше можно да има претоварна станица. Знаеме дека предложивте да бидете опслужувани од претоварната станица во Битола но, како што рече Иеремиади, добивката за Битола ќе биде маргинална, а тука е и фактот дека Општината не сака да има претоварна станица. Од друга страна, имаме среќа што Демир Хисар има малубројно население така што се создаваат мали количества на отпад. Уште еднаш ќе ги направиме пресметките затоа што имате создавање на мали количества отпад, и ова нема финансиско влијание врз претоварната станица во Крушево, без разлика дали Вие ќе бидете дел од тоа или не. Ако со одењето директно кај Мегленци добивате подобри резултати, тогаш овој резултат може да се прилагоди – и ова не го менува генералниот план. Да бевте голем град, проблемите ќе бидат од финансиска природа. Според наше мислење, сега е подобро да одите преку Крушево но сепак ќе го разгледаме тоа и ако е потребно тогаш не е проблем да се прилагодиме.

**Коментар: Пецо Вајгалески, Директор на ЈКП Долнени**

Од она што проектот го има како показател, се погрешни податоци независно кој ги доставил и притоа затаил, Демир Хисар нема 47% покриеност на подигање на сметот, покриеноста е 76%. Без разлика дали ќе бидат едно или две возила, се зборува за 20 км регионален пат кој нон стоп се користи и е достапен 12 месеци. До Крушево возеле 9 -10 месеци. Во зима не може ни со лека кола да се пристапи. Тие 17 години го носиат во Мегленци и ќе го носат и понатаму, немаат никакви дополнителни финансии, станува збор за истиот трошок.

**Одговор: Кристос Цомпанидис**

Во врска со претоварната станица, веќе одговорив дека повторно ќе ја провериме. Што се однесува на покриеноста со собирање на отпад, податоците за Демир Хисар беа доставени или од општинската администрација или од прашалниците кои беа доставени до Општината која ни ги одговори и ни ги испрати назад. Така што, ние не ги мериме камионите, ние побаравме од вашите сервиси и тие одговорија. Можеби во периодот 2016 – 2017 година сте имале голем напредок.

**Одговор: Елени Иеремиади**

Истакна дека сака да потенцира дека во пресметките го зеле во предвид отпадот кој се произведува, а не отпадот кој се собира, така што тоа било отпадот кој го земале предвид во правењето на пресметките.

По завршената дискусија, г-ѓа Дејана Тодоровска им се заблагодари на сите присутни и ја затвори јавната расправа во 12:00 часот.